CELEX: 62016CA0200
Language: sl
Date: 2017-10-19 00:00:00
Title: Zadeva C-200/16: Sodba Sodišča (deseti senat) z dne 19. oktobra 2017 (predlog za sprejetje predhodne odločbe Supremo Tribunal de Justiça – Portugalska) – Securitas – Serviços e Tecnologia de Segurança SA/Consultadoria de Aviação Comercial SA, Arthur George Resendes in drugi („Predhodno odločanje — Direktiva 2001/23/ES — Člen 1(1) — Prenos podjetja ali obrata — Ohranjanje pravic delavcev — Obveznost pridobitelja, da prevzame delavce — Storitve nadzorovanja in varovanja, ki jih izvaja podjetje — Javni razpis — Oddaja naročila drugemu podjetju — Neprevzem osebja — Nacionalna določba, ki iz pojma, prenos podjetja ali obrata“ izključuje primer, v katerem gospodarski subjekt izgubi stranko, ker je bilo naročilo o opravljanju storitev oddano drugemu subjektu)

11.12.2017   
            
            
               SL
            
            
               Uradni list Evropske unije
            
            
               C 424/5
            
         Sodba Sodišča (deseti senat) z dne 19. oktobra 2017 (predlog za sprejetje predhodne odločbe Supremo Tribunal de Justiça – Portugalska) – Securitas – Serviços e Tecnologia de Segurança SA/Consultadoria de Aviação Comercial SA, Arthur George Resendes in drugi
   (Zadeva C-200/16) (1)
   
   ((„Predhodno odločanje - Direktiva 2001/23/ES - Člen 1(1) - Prenos podjetja ali obrata - Ohranjanje pravic delavcev - Obveznost pridobitelja, da prevzame delavce - Storitve nadzorovanja in varovanja, ki jih izvaja podjetje - Javni razpis - Oddaja naročila drugemu podjetju - Neprevzem osebja - Nacionalna določba, ki iz pojma, prenos podjetja ali obrata“ izključuje primer, v katerem gospodarski subjekt izgubi stranko, ker je bilo naročilo o opravljanju storitev oddano drugemu subjektu))
   (2017/C 424/07)
   Jezik postopka: portugalščina
   
      Predložitveno sodišče
   
   Supremo Tribunal de Justiça
   
      Stranke v postopku v glavni stvari
   
   
      Tožeča stranka: Securitas – Serviços e Tecnologia de Segurança SA
   
      Tožene stranke: Consultadoria de Aviação Comercial SA, Arthur George Resendes in drugi
   
      Izrek
   
   
               1.
            
            
               Člen 1(1)(a) Direktive Sveta 2001/23/ES z dne 12. marca 2001 o približevanju zakonodaje držav članic v zvezi z ohranjanjem pravic delavcev v primeru prenosa podjetij, obratov ali delov podjetij ali obratov je treba razlagati tako, da položaj, v katerem je naročnik odpovedal pogodbo o opravljanju storitev nadzorovanja in varovanja svojih objektov, sklenjeno z nekim podjetjem, nato pa za izvajanje te storitve sklenil novo pogodbo z drugim podjetjem, ki je odklonilo prevzem delavcev prvega podjetja, spada pod pojem „prenos podjetja [ali] obrata“ v smislu te določbe, če je drugo podjetje prevzelo opremo, ki je nujno potrebna za opravljanje navedene storitve.
            
         
               2.
            
            
               Člen 1(1) Direktive 2001/23 je treba razlagati tako, da nasprotuje nacionalni določbi, kakršna je ta iz postopka v glavni stvari, v skladu s katero pod pojem „prenos podjetja [ali] obrata“ v smislu tega člena 1(1) ne spada primer, v katerem gospodarski subjekt izgubi stranko, ker je bilo naročilo o opravljanju storitev oddano drugemu subjektu.
            
         
      (1)  UL C 211, 13.6.2016.